महावीर मन्दिर

महावीर मन्दिर एक हिन्दु मन्दिर हो जुन भगवान हनुमानलाई समर्पित छ, जुन पटना, बिहार, भारतमा अवस्थित छ। मन्दिरमा वर्षेनी लाखौँ को सङ्ख्यामा तीर्थालु आउने गरेका छन्। आचार्य किशोर कुणाल महावीर मन्दिर, पटनाका सचिव हुन्। 

 इतिहास 
सन् १९४८ मा पटना उच्च अदालतको फैसला अनुसार यो मन्दिर परापूर्वकालदेखि अस्तित्वमा छ। तर ऐतिहासिक तथ्य र परम्पराको जाँचका कारण यो मन्दिर मूलतः सन् १७३० तिर रामानन्द सम्प्रदायका तपस्वी स्वामी बालानन्दले स्थापना गरेको देखिन्छ। सन् १९४७ मा भारतको विभाजनपछि ठुलो सङ्ख्यामा हिन्दु शरणार्थीहरू पटना आएसँगै यो मन्दिरले लोकप्रियता हासिल गरेको थियो। यसपछि, मन्दिरलाई कङ्क्रिटको घरको रूपमा पुनर्निर्माण गरिएको थियो, जुन १९८७ मा भत्काएर विशाल सङ्गमरमरको मन्दिर निर्माण गरिएको थियो। यसमा हनुमानको अवतार सङ्कट-मोचनको मूर्ति खडा छ। 

 तीर्थ 
हनुमानजीको परम्परागत पूजाका दिन शनिबार र मङ्गलबार मन्दिरमा लामो घुमाउरो लाइन देख्न सकिन्छ। प्रत्येक रामनवमी र नयाँ वर्षको उत्सवमा हजारौँ मानिसहरू महावीर मन्दिरको दर्शन गर्न आउँछन्। रामनवमीको दिन एक किलोमिटरभन्दा लामो लाइन लाग्न सक्छ।

सन्दर्भ सामग्रीहरू

श्रेणी:हनुमान मन्दिरहरू
श्रेणी:बिहारका हिन्दु मन्दिरहरू